dh-unibe/image-text_koenigsfelden-charters-post-1500 huggingface dataset:
Ich, Uͤlly Kerer, vogt ùf dem Boͤtzberg, ✳ ✳ kùnd und vˀgich offelich mit disem brieff, ✳ ✳ daz ich ze Brùgg vor dem Nydron Tor offelich
ze gericht sassz ✳ ✳ in namen und anstat der durlùchten, hohgebornē, minˀ gnedigen herschafft von Oͤsterich, ✳ ✳ da fur mich komē
an offem und verbannē gericht ✳ ✳ Hans Fischer von Fillingen an einē teil ✳ und Claus Meiger von Scherentz, in namē un̄ anstat
der erwirdigē, geistlichen fraùwē, ✳ der eptissin un̄ des convent₎ ze Kùngsfeld₎, an dem andˀn teil. ✳ ✳ und offnat da dˀ vorgen̄̄
Hans Fischer mit sinē fursprechn̄, daz er het vˀkoͧfft fur sich un̄ sin erben un̄ gebe ze koͧffende dem vorgen̄̄ Claus Meiger
an der egen̄̄ fraùwē von Kùngsfeld₎ stat ein mùt kernē geltz ab zwein akern, gelegē bi Fillingē, heist einˀ der Krùm Aker, un̄
der ander der Schor, ist lidig eigin. ✳ und wˀe dirre koͧff beschehen umb eiliffthalb pfùnt pfēnig, der och er gar bezalt un̄
gewert waz, des er offelich vor gericht vˀjach. ✳ ✳ it̄ aber het vˀkoͧfft Hans Vogt von Fillingē ein mùt kernē geltz ab zwein
akern, gelegē by Fillingē, ab einē aker ùff Leyma, stosset an daz Hart, ✳ un̄ ab einē aker uf Ersland, stosset an des Frygen
hanfland, ist lidig eigin. ✳ un̄ gab och daz ze koͧffen dem vorgen̄̄ Claus Meigˀ von Scherntz in namen un̄ an stat der
egenan̄t fraùwē von Kùngsfeld₎. ✳ un̄ wˀe dirre koͧff beschehen umb eiliff pfûnt pfēnig, der och derselb Hans Vogt
gar bezalt un̄ gewert waz. ✳ ✳ und da liessen die vorgenan̄t beyd teil an recht, wie si disen koͧff taͤten, daz es moͤhte
kraft un̄ maht haben, nù un̄ hienach, ✳ dar umb fragt ich, obegnant₎ richter. da ward nach minˀ urfrag vō gesamne₎
urteil erteilt, daz die vorgen̄̄ Hans Vischer un̄ Hans Vogt die vorgeseiten mùt kernē geltz ùfgeben in min, des
richters, hant un̄ ich daz soͤlte vertgon in des obgenan̄t Claus Meygers hant in namē un̄ an stat der egenant₎
fraùwē vō Kùngsfeld₎. ✳ daz beschach als urteil un̄ recht gab, ✳ daz nach minˀ urfrag von einhelliger urteil uff
den eyd erteilt wart, daz die vorgeiseiten mùt kernē geltz werent also ùfgeben mit aller gewarsamy, worten
und werken, so darzuͦ gehoͤrt, daz es billich kraft un̄ maht haben mùge nù un̄ hienach, ✳ un̄ die vorgenan̄t Hans
Vischer un̄ Hans Vogt des suͤllent wer sin nach recht. ✳ und warent in gericht Hans Huͦber von Fillingen, Cuͦny
Walther von Kessentall, Welthy Broͤly von Ursprung, Jenny Klossner von Rein un̄ andˀ erbˀ lùt vil. ✳ ✳ mit urkùnde
dis briefs, wenne dis alles vor gericht beschehen ist, un̄ ein brieff dar umb erteilt wart, so hab ich, obgen̄̄
Uͤlly Kerer, vogt, min eigin insigell von des gerichtes wegen offelich gehenkt an disen brieff, ✳ ✳ der geben ist
an dem nechsten durstag vor dem meytag, ✳ ✳ ando man zalt von gots gebùrt tusent drùhùndert un̄ nuͤntzig
jar, dar nach im fùnfden jar.
✳ K ✳
✳ P ✳ 35 ✳
Staatsarchiv
AARGAU
Königsf. 432
wist j m̄t k₎ geltz ab zweyen ackern by
Viling₎
aber j m̄t k₎ geltz ab zweyen ackern
by Viling₎ geleg₎
von Anna zuͦ dem Thor phruͦnde